b'\n_START_ARTICLE_\nJohimbin\n_START_SECTION_\nSpolne\n_START_PARAGRAPH_\nNacionalni in\xc5\xa1titut zdravja NIH, je dolo\xc4\x8dil, da je johimbin hidroklorid standardizirana oblika johimbina, ki je v ZDA na voljo kot zdravilo na recept pri zdravljenju mo\xc5\xa1ke impotence. Uporabljal naj bi se tudi za zdravljenje orgazmi\xc4\x8dne disfunkcije mo\xc5\xa1kih. Rezultati klini\xc4\x8dnih \xc5\xa1tudij so zelo razli\xc4\x8dni. Ugotovili so, da johimbin ni vedno u\xc4\x8dinkovit pri zdravljenju erektilne disfukcije. Tudi indikacija pove\xc4\x8danja libida, ni bila dokazana. Na splo\xc5\xa1no, rezultati zdravljenja niso impresivni.\n_START_SECTION_\nDruga uporaba\n_START_PARAGRAPH_\nUporablja se tudi za zdravljenje oz. odpravo stranskih u\xc4\x8dinkov ki jih povzro\xc4\x8dajo antidepresivi(pomanjkanje libida pri \xc5\xbeenskah, nizek krvni tlak, suha usta), ter tudi kot kazalec delovanja noradrenergi\xc4\x8dnega sistema. Pri hkratnem jemanju johimbina z antidepresivi fluoxetine in venlafaxine, so opazili pove\xc4\x8danje antidepresivnega delovanja teh dveh u\xc4\x8dinkovin. Uporablja se za olaj\xc5\xa1anje priklica travmati\xc4\x8dnih spominov, pri zdravljenju posttravmati\xc4\x8dnega stresa, zato te osebe ne smejo jemati johimbina na lastno pest. V neki \xc5\xa1tudiji so opazili, da jemanje johimbina pospe\xc5\xa1i izgubo ma\xc5\xa1\xc4\x8dobe pri \xc5\xa1portnikih, zato so se pojavili na trgu razli\xc4\x8dni izdelki, ki vsebujejo johimbin in obljubljajo hitrej\xc5\xa1o porabo ma\xc5\xa1\xc4\x8dob.Toda zanesljivih klini\xc4\x8dnih dokazov ni. Najve\xc4\x8dji uporabniki teh preparatov pa so bodybuilderji. V veterini se johimbin uporablja, pri hitrej\xc5\xa1em bujenju \xc5\xbeivali, katere so predhodno uspavali s sedativom xylazinom.\n_START_SECTION_\nFarmakologija\n_START_PARAGRAPH_\nJohimbin ima visoko afiniteto do \xce\xb12-adrenergi\xc4\x8dnega receptorja, srednjo afiniteto do \xce\xb11-adrenergi\xc4\x8dnega receptorja, 5-HT1A, 5-HT1B, 5-HT1D, 5-HT1F, 5-HT2B, in D2 receptorje.\xc5\xa0ibko afinitoto ka\xc5\xbee do 5-HT1E, 5-HT2A, 5-HT5A, 5-HT7, in D3 receptorjev.Obna\xc5\xa1a se kot antagonist na \xce\xb11-adrenergi\xc4\x8dnih, \xce\xb12-adrenergi\xc4\x8dnih, 5-HT1B, 5-HT1D, 5-HT2A, 5-HT2B, in D2 receptorjih in kot delni agonist na 5-HT1A.Intrinzi\xc4\x8dna aktivnost na drugih receptorjih ni znana, vendar je najverjetneje antagonist.\n_START_SECTION_\nProizvodnja\n_START_PARAGRAPH_\nJohimbin je glavni alkaloid v lubju zahodnoafri\xc5\xa1ke zimzelene rastline Pausinystalia yohimbe, ki spada v dru\xc5\xbeino Rubiacej(lat.Rubiaceae). Poleg johimbina vsebuje tudi \xc5\xa1e 31 razli\xc4\x8dnih alkaloidov. Johimbin se v lubju nahaja v zelo majhnih koncentracijah, najdemo ga v obliki johimbin hidroklorida. Nato ga s tehnolo\xc5\xa1kim postopkom ekstrahiramo in dobimo ekstrakt.\n_START_SECTION_\nStranski u\xc4\x8dinki\n_START_PARAGRAPH_\nIma izrazite stranske u\xc4\x8dinke, pri ve\xc4\x8djih dozah se lahko pojavi anksioznost, tahikardija(pospe\xc5\xa1eno bitje srca), povi\xc5\xa1an krvni tlak, nespe\xc4\x8dnost in hiperaktivnost. Redkeje prisotni stranski u\xc4\x8dinki so halucinacije, napadi panike, omotica, glavobol in rde\xc4\x8dica na ko\xc5\xbei. V skrajnih primerih lahko povzro\xc4\x8da epilepti\xc4\x8dne napade in odpoved ledvic. Kontraindiciran je pri ljudeh z okvaro jeter, ledvic, srca ali pri bolnikih s psihi\xc4\x8dnimi motnjami. Terapevtski indeks johimbina je zelo nizek, kar pomeni da je meja med efektivnimi in toksi\xc4\x8dnimi koncentracijami zelo ozka, zato je pri jemanju johimbina potrebna previdnost.'